Stiklavaržu dzimta

**Stiklavaržu dzimta** (*Centrolenidae*) ir bezastaino abinieku (*Anura*) dzimta, kuras areāls aptver lielāko Neotropikas daļu. Dzimtai pieder aptuveni 150 sugas, kuras tiek iedalītas 12 ģintīs un 3 apakšdzimtās. Šīs dzimtas sugām raksturīgi, ka tās visas ir samērā līdzīgas.

## Izskats
[thumb|left|180px|''[Cochranella granulosa* no [[Kostarika]]s]]
Stiklavaržu dzimtas sugas parasti ir nelielas vardītes, lielākā daļa 2—3 [[centimetrs|cm]], lai gan dažas sugas ir lielākas, līdz 7,5&nbsp;cm. Lielākajai daļai pamatkrāsa ir [[laims|laima]] [[zaļā krāsa|zaļā]], kas variē visdažākajās nokrāsās un toņos. Dzimtas raksturīgākā pazīme ir plānā, [[caurspīdīgums (optika)|caurspīdīgā]] vēdera āda, caur kuru saskatāmi iekšējie orgāni, [[sirds|sirdi]] un [[aknas]] ieskaitot. Dažām sugām āda ir tik caurspīdīga, ka var vērot, kā pukst sirds. Stikla varžu [[acis]] novietotas tā, ka tās skatās taisni uz priekšu.

Dažas [[kokvaržu dzimta|kokvardes]], piemēram, *Hyloscirtus palmeri* un *Hypsiboas pellucens*, ārēji izskatās ļoti līdzīgas stiklavardēm. Tām arī ir caurspīdīga vēdera āda, bet šīm vardēm uz papēžiem ir kaļķveida izaugumi, kādu nav stiklavardēm.

== Izplatība un dzīvesveids ==
Sastopamas no [[Meksika]]s dienvidiem caur [[Centrālamerika|Centrālameriku]] un [[Tobāgo]] līdz [[Argentīna]]s ziemeļiem. Lielākā sugu daļa mitinās kalnainos miglu mežos, dažas sugas arī [[lietus mežs|lietus mežos]]. Dzīvo galvenokārt kokos un tikai vairošanās laikā dodas līdz ūdenim, pulcējoties pie kalnu [[upe|upītēm]] un strautiem. Ikrus nērš uz koku un krūmu [[lapas|lapām]], kuri aug tieši virs ūdens. Tādējādi kurkulēni tūlīt pēc izšķilšanās iekrīt ūdenī, kur turpina augt un attīstīties. Ja [[kurkulis|kurkulim]] neizdodas uzreiz iekrist ūdenī, tas izmanto savu muskuļoto asti, līdz sasniedz strautu. Kurkuļi parasti ierokas gultnes substrātā. Dažām suāgm tēviņi guļ uz ikriem, tos pasargājot no iespējamiem ienaidniekiem.

Stiklavardēm ir raksturīga smalka pīkstēšana vai svilpošana. Dažām sugām viens īpatnis var izprovocēt daudzbalsīgu kori, skaņai viļnveidīgi ceļojot gar upītes krastiem.

== Klasifikācija ==
*'Stiklavaržu dzimta*' (*Centrolenidae*)
* *Allophryninae* apakšdzimta
**ģints *Allophryne*
* *Centroleninae* apakšdzimta
**ģints *Centrolene* 
**ģints *Chimerella*
**ģints *Cochranella*
**ģints *Espadarana*
**ģints *Nymphargus*
**ģints *Rulyrana*
**ģints *Sachatamia*
**ģints *Teratohyla*
**ģints *Vitreorana*
* *Hyalinobatrachinae* apakšdzimta
**ģints *Celsiella*
**ģints *Hyalinobatrachium*

== Galerija ==
<gallery>
Attēls:Cochranella spinosa02.jpg|*Teratohyla spinosa*
Attēls:Centrolene antioquiense.jpg|*Centrolene antioquiense*
Attēls:Centrolene buckleyi.jpg|*Centrolene buckleyi*
Attēls:Centrolene paezorum.jpg|*Centrolene paezorum*
Attēls:Centrolene quindianum01a.jpg|*Centrolene quindianum*
Attēls:Cochranella savagei01.jpg|*Centrolene savagei* ar ikriem
Attēls:Cochranella euknemos.jpg|*Cochranella euknemos*
Attēls:Centrolene prosoblepon02.jpg|*Espadarana prosoblepon*
Attēls:Hyalinobatrachium colymbiphyllum edit.jpg|*Hyalinobatrachium colymbiphyllum* ar iznērstiem ikriem
|*Hyalinobatrachium ruedai*
Attēls:Nymphargus rosada03.jpg|*Nymphargus rosada*
Attēls:Cochranella susatamai03.jpg|*Rulyrana susatamai*
Attēls:Cochranella punctulata02.jpg|*Sachatamia punctulata*
Attēls:Cochranella Midas.jpg|*Teratohyla midas*
</gallery>

== Atsauces ==


== Ārējās saites ==
*[http://research.amnh.org/vz/herpetology/amphibia/index.php Amphibian Species of the World]
*[http://amphibiaweb.org/lists/Centrolenidae.shtml Amphibian Web]
*[http://infonatura.natureserve.org/speciesIndex/Family_Centrolenidae_123289_1.htm *Centrolenidae'' in InfoNatura]

## Literatūra
Nora Sloka. Zooģeogrāfija. Rīga. Zvaigzne. 1979. 103.lpp.